
Jutros sam dobila vijest da se moj zaručnik oženio drugom. To me je jako potreslo. Želim da mu se osvetim. Čvrsto sam odlučila da mu ne vratim ***[nakit](https://pitajucene.com/search/nakit/questions/ "Pretraži pitanja o nakitu")*** koji mi je dao. Naravno, ne mislim ga zadržati za sebe, jer bi me podsjećao na najteže trenutke u životu. Da li je ispravno da taj nakit dam u dobrotvorne svrhe?


* 
* 
* 
* 
* 
* 
* 

 
Zaručnik se oženio drugom

Prvo, nemoj tugovati, jer on nije tvoja sudbina. Drugo, nemoj se svetiti, jer prirodno je da se prekid zaruka dešava s obzirom da je zaruka obećanje, koje je, kada se pojavi razlog, dozvoljeno prekinuti. To znači da on, ukoliko je, naprimjer, osjetio da drugu voli više od tebe, nije grešan što je zaruku prekinuo. Normalno, korektno bi bilo da te o svojoj odluci obavijestio i dostojanstveno se s tobom razišao. Što se nakita tiče, ukoliko se radi o poklonu, smatram da ga možeš zadržati, pa prema tome i dati u dobrotvorne svrhe, jer ti si vlasnik tog nakita. Međutim, ukoliko je ***[nakit](https://pitajucene.com/search/nakit/questions/ "Pretraži pitanja o nakitu")*** dat kao vjenčani dār (mehr mu’adždžel), tada si dužna nakit vratiti s obzirom da do sklapanja braka nije došlo.


Na pitanje odgovorio: dr. ***[Šukrija Ramić](https://pitajucene.com/search/%C5%A0ukrija+Rami%C4%87/answers/?page=2 "Pretraži odgovore od Šukrija Ramić")***  

Preuzeto sa stranice <http://www.n-um.com>


